ΑΠΟΚΑΛΥΨΗ: Το γήπεδο του Θρύλου στο Ελληνικό που φτιάχνουν Αγγελόπουλοι και Λάτσης!

ΘΕΟΦΙΛΟΣ ΤΥΡΙΝΤΖΗΣ

Ένα όνειρο των Αγγελόπουλων, το οποίο είχαν στα σκαριά αρκετά χρόνια πριν και η ιδέα δεν έφυγε ποτέ από το μυαλό τους, ένα όνειρο όμως και των φίλων του Ολυμπιακού βρίσκεται προ των πυλών. Το γήπεδο του Ολυμπιακού. Το ΔΙΚΟ του υπερσύγχρονο, μοντέρνο, με τις καλύτερες και πιο εξελιγμένες προδιαγραφές που θα στεγάσει ΟΛΟ τον μπασκετικό Ολυμπιακό βρίσκεται πλέον στα σκαριά.

ΤΟ ΠΙΟ ΣΥΓΧΡΟΝΟ ΤΗΣ ΕΥΡΩΠΗΣ

Οι Αγγελόπουλοι και η Lamda Development του Λάτση ετοιμάζουν το γήπεδο του Ολυμπιακού στο Ελληνικό, το οποίο θα είναι το πιο σύγχρονο της Ευρώπης και τα βασικά χαρακτηριστικά του θα προέρχονται από αυτό της Άλμπα Βερολίνου, τη Mercedes-Benz Arena (πρώην O2 World).

Το καινούριο γήπεδο- το οποίο θα κατασκευαστεί στον χώρο του Ελληνικού (σ.σ. δεν μιλάμε για το παλιό γήπεδο του Πανιωνίου αλλά για ΚΑΙΝΟΥΡΙΟ) και μέσα από τη φωτογραφία του χάρτη το gavros.gr σας παραθέτει την ακριβή τοποθεσία του- αποτελεί μέρος του μεγαλεπήβολου έργου στον χώρο του παλαιού αεροδρομίου με το «Μητροπολιτικό Πάρκο» που θα είναι το μεγαλύτερο της Ευρώπης και εμπλέκονται επενδυτές «κολοσσοί».

Το γήπεδο περιλαμβάνεται στο «Master Plan» που έχει καταθέσει η Lamda Development και αναφέρεται ως «Πολυδύναμο Αθλητικό Κέντρο» και βρίσκεται στο μέρος του Ελληνικού, προς την Λεωφ. Βουλιαγμένης, δίπλα στο νέο Mall.

ΕΝΗΜΕΡΟΣ Ο ΠΡΩΘΥΠΟΥΡΓΟΣ

Στο δια ταύτα… Το όλο εγχείρημα βρίσκεται στο… ξεκλείδωμά του και οδεύει προς τις τελικές υπογραφές από την Κυβέρνηση, ώστε να ξεκινήσουν οι εργασίες. Ο νέος Πρωθυπουργός της χώρας, είχε συνάντηση με τη Lamda που έχει αναλάβει το μεγαλεπήβολο αυτό έργο και ενημερώθηκε σχετικά και οδεύουμε για τις σχετικές υπογραφές, έχοντας μάλιστα «ανοίξει» και η άδεια για το καζίνο, κάτι που αποτελούσε βασική παράμετρο. Μόλις υπάρξει τελική έγκριση από την Κυβέρνηση, θα υπογράψουν οι Αγγελόπουλοι με την Lamda του Λάτση! Οι ομάδες εργασίας, του Ολυμπιακού και της Lamda εργάζονται μυστικά πάνω στο project αυτό τα τελευταία τρία (3) χρόνια και αν το όλο έργο στο Ελληνικό είχε προχωρήσει νωρίτερα, τώρα ο Ολυμπιακός θα ήταν ήδη μέσα στο γήπεδό του!

ΓΙ ΑΥΤΟ ΑΡΝΗΘΗΚΑΝ ΤΟ ΣΕΦ

Πλέον μπορούν να καταλάβουν άπαντες, γιατί και για ποιους λόγους δεν προχώρησαν οι Αγγελόπουλοι με το ΣΕΦ, το οποίο ο Γιώργος Βασιλειάδης, ο πρώην Υφυπουργός ήθελε ωσάν τρελός και παλαβός να το παραχωρήσει στους Αγγελόπουλους και τον Ολυμπιακό. Το ΣΕΦ όμως είναι πεπαλαιωμένο και για να δημιουργηθεί σύγχρονο γήπεδο, το κόστος θα ήταν ακόμα μεγαλύτερο από αυτό του νέου γηπέδου στο Ελληνικό, το οποίο όμως δεν θα είναι μόνο ένα… κλειστό γήπεδο μπάσκετ!

ΧΑΡΑΚΤΗΡΙΣΤΙΚΑ ΓΗΠΕΔΟΥ

Το νέο γήπεδο του Ολυμπιακού λοιπόν, θα είναι χωρητικότητας 15.000 θέσεων και το κόστος κατασκευής του θα ανέρχεται στα 70 εκατομμύρια ευρώ. Θα περιλαμβάνει: 32 σουίτες, 6 εστιατόρια, βοηθητικό γήπεδο, μπαρ, ακόμα και… παιδικό σταθμό, ώστε να μπορούν οι γονείς να αφήσουν με ασφάλεια τα παιδιά τους και να απολαύσουν τους αγώνες. Θα έχει 6 υπόγεια πάρκινγκ για 1.500 αυτοκίνητα, ενώ θα υπάρχουν και εξωτερικοί αθλητικοί χώροι.

ΔΙΑΧΕΙΡΙΣΗ ΑΠΟ ΤΟΝ ΑΜΕΡΙΚΑΝΙΚΟ ΚΟΛΟΣΣΟ «AEG»

Για την λειτουργία του γηπέδου υπάρχουν σκέψεις για συνεργασία, ώστε να είναι υπεύθυνη η Αμερικάνικη εταιρεία «AEG». Μιλάμε για έναν Παγκόσμιο κολοσσό στην διαχείριση γηπέδων, καθώς ήδη τις ανήκουν η «O2 Arena» στο Λονδίνο (σ.σ. όπου έγινε το Final 4 του 2013 το οποίο κατέκτησε ο Ολυμπιακός), το «Mercedes Benz» του Βερολίνου (σ.σ. έγινε το Final 4 του 2009), το «Staples Center» των Lakers στο Λος Άντζελες, καθώς και το «Accor Hotels Arena», το πρώην «Παλέ ντε Μπερσύ» όπου είχε γίνει το Final 4 του 2010 στο Παρίσι.

ΟΝΟΜΑ ΧΟΡΗΓΟΥ ΣΤΟ ΓΗΠΕΔΟ!

Όπως συνηθίζεται στη σύγχρονη εποχή, το όνομα του γηπέδου θα έχει την ονομασία χορηγού, με ένα αντίτιμο εκατομμυρίων για τα ερχόμενα έτη. Βλέπετε, το γήπεδο δεν θα αποτελεί μόνο τη «στέγη» του Ολυμπιακού αλλά θα προσφέρει ΕΣΟΔΑ στην ομάδα, η οποία ζημιώνεται πολλά εκατομμύρια χρόνο με το χρόνο και αναγκάζονται οι Αγγελόπουλοι σε απανωτές αυξήσεις μετοχικού κεφαλαίου. Θα φέρνει χρήματα στα ταμεία, καθώς θα διοργανώνονται συναυλίες και περίπου 80 events ετησίως, που παράλληλα θα χρηματοδοτούν και την λειτουργία του, το κόστος της οποίας θα είναι υψηλό. Ενδεχομένως να φιλοξενηθεί και Final 4 Ευρωλίγκας αλλά και αγώνας ΝΒΑ στο πλαίσιο του NBA tour στην Ευρώπη. Έχουν υπάρξει ήδη κάποιες επαφές με εταιρείες που ενδιαφέρονται, ενώ, φυσικά είναι ενήμερες εδώ και καιρό οι μεγάλες εταιρείες χορηγοί του Ολυμπιακού και θα αποτελέσουν τους βασικούς συνεργάτες του νέου γηπέδου.

ΟΠΩΣ ΤΟ «MERCEDES-BENZ» ΤΟΥ ΒΕΡΟΛΙΝΟΥ

Το νέο γήπεδο του Ολυμπιακού στο Ελληνικό θα μοιάζει στα βασικά του χαρακτηριστικά με το Mercedes-Benz (πρώην O2 World) του Βερολίνου το οποίο χρησιμοποιεί η Άλμπα Βερολίνου και είχε διεξαχθεί εκεί το Final 4 της Ευρωλίγκας το 2009.

ΒΟΗΘΗΤΙΚΟ (ΚΑΙ) ΓΙΑ ΤΗ ΓΥΝΑΙΚΕΙΑ ΟΜΑΔΑ

Μιλήσαμε αρχικά για «Πολυδύναμο Αθλητικό Κέντρο», που σημαίνει ότι δεν έχουμε να κάνουμε μόνο με το κυρίως κλειστό γήπεδο του Ολυμπιακού των 15.000 θέσεων, αλλά με αρκετούς ακόμη χώρους άθλησης και γήπεδα. Δίπλα στο κλειστό, θα κατασκευαστεί και βοηθητικό γήπεδο, χωρητικότητας 1.500 θέσεων. Σε αυτό θα μπορεί να αγωνίζεται και να προπονείται η γυναικεία ομάδα του Ολυμπιακού, καθώς υπάρχουν ήδη σκέψεις γι αυτό, αλλά και άλλες ομάδες της περιοχής.

ΑΝΑΠΤΥΞΙΑΚΟ ΠΡΟΓΡΑΜΜΑ ΑΛΑ… ΜΑΣΙΑ!

Επίσης, θα χτιστεί δίπλα στο γήπεδο ένας χώρος ακόμη με 6-8 γήπεδα για το «Αναπτυξιακό Πρόγραμμα» της ΚΑΕ Ολυμπιακός και τις Ακαδημίες των «ερυθρόλευκων», οι οποίες θα έχουν στόχο να γίνουν οι καλύτερες στην Ευρώπη και δη στα πρότυπα της «Μασία» της Μπαρτσελόνα!

Όπως καταλαβαίνετε μιλάμε για ένα «αριστούργημα», μιλάμε για ένα κολοσσιαίο έργο το οποίο πέρα από το ότι θα αποτελεί το «σπίτι» του Ολυμπιακού, το ΔΙΚΟ του «σπίτι», θα γιγαντώσει την ομάδα ακόμα περισσότερο. Από τη στιγμή λοιπόν που θα ξεκινήσει το συνολικό έργο με το «Μητροπολιτικό Πάρκο» στο Ελληνικό, το γήπεδο θα μπορεί να είναι έτοιμο εντός 30 μηνών (δυόμιση χρόνια)!

ΦΩΤΟΓΡΑΦΙΕΣ

PGRpdiBzdHlsZT0iIiBjbGFzcz0ibWFpbl9iYW5uZXIiPgoJCQk8c2NyaXB0IGFzeW5jIHNyYz0iLy9wYWdlYWQyLmdvb2dsZXN5bmRpY2F0aW9uLmNvbS9wYWdlYWQvanMvYWRzYnlnb29nbGUuanMiPjwvc2NyaXB0Pg0KPGlucyBjbGFzcz0iYWRzYnlnb29nbGUiDQogICAgIHN0eWxlPSJkaXNwbGF5OmJsb2NrIg0KICAgICBkYXRhLWFkLWNsaWVudD0iY2EtcHViLTIzNTgwMTQ0MTU0MzY0NTkiDQogICAgIGRhdGEtYWQtc2xvdD0iNTk5NzkwNzY1MiINCiAgICAgZGF0YS1tYXRjaGVkLWNvbnRlbnQtcm93cy1udW09IjQsMiINCiAgICAgZGF0YS1tYXRjaGVkLWNvbnRlbnQtY29sdW1ucy1udW09IjEsMiINCiAgICAgZGF0YS1tYXRjaGVkLWNvbnRlbnQtdWktdHlwZT0iaW1hZ2Vfc3RhY2tlZCxpbWFnZV9zdGFja2VkIg0KICAgICBkYXRhLWFkLWZvcm1hdD0iYXV0b3JlbGF4ZWQiPjwvaW5zPg0KPHNjcmlwdD4NCiAgICAgKGFkc2J5Z29vZ2xlID0gd2luZG93LmFkc2J5Z29vZ2xlIHx8IFtdKS5wdXNoKHt9KTsNCjwvc2NyaXB0PgkJCTwvZGl2Pg==